En agosto de 2009, Ya'alon visitou as ruínas de Homesh, un asentamento que foi destruído na retirada israelí de Gaza
en 2005 e visitou asentamentos israelís no norte de Cisxordania, considerados como postos non autorizados. Dixo que estas comunidades son todas lexítimas e non deben ser chamadas "ilegais". Ademais, participou nunha convención de Manhigut Yehudit ("Liderado xudeu"), o segmento máis dereitista dos colonos dentro do partido dereitista Likud, no que condenou o plan de retirada, chamou a Paz Agora un "virus" e dixo que "Acostumámonos a que aos árabes se lles permita vivir en todas partes, no Negev, Galilea, Nablus, Xénine, e [por outra banda] hai áreas onde non se lles permite vivir aos xudeus. Nós causamos isto". Tamén declarou que, "con respecto á cuestión dos asentamentos, na miña opinión, os xudeus poden e deben vivir en todas partes na Terra de Israel. Agora,... en primeiro lugar, cada asentamento precisa obter a aprobación das autoridades, e o que se levanta no lugar, en contradición con estas decisións e así por diante non é lexítimo. É contra a lei".